وحبيبة كانت بتصلي الجمعة في الجامع واثناء الخطبة لاحظت حبيبة ان سيدة كبيرة عمالة تبص عليها من اول ما الخطبة بدئت , فبعد انتهاء الصلاة هذه السيده ندهت ع حبيبة ودار الحوار الاتي : السيده : السلام عليكي يا بنيتي ؟ حبيبة : وعليكي السلام ورحمة الله وبركاته السيده : ممكن معلش اخد من وقتك ثواني ؟ حبيبة : اتفضلي يا طنط . السيده: هو انتي مرتبطة او مخطوبة او كدة ؟ حبيبة اتسكف ووشها احمّر : لا يا طنط . السيده : طيب الحمد لله بصي يا بنتي انا بدور لابني ع عروسة وحاسة انك عروسة ابني مش عارفة ليه , انا ابني ملتحي وحافظ كتاب الله ومهندس ونفسه ف عروسة ملتزمة زيك كدة ايه رايك يا بنتي ؟ حبيبة مش عارفة تقول ايه ولا تعمل ايه من الدهشة والكسوف والموقف كله : والله يا طنط انا مش عارفة اقول لحضرتك ايه وبصت ف الارض . السيده : انا عارفة انك محرجة بس انا صدقيني ارتحتلك اوي ففيها ايه لما تجربي .. ممكن العنوان او رقم تليفون بابا ؟؟!! حبيبة : طيب اتفضلي يا طنط رقم بابا .